b'\n_START_ARTICLE_\nKinin\n_START_SECTION_\nNe\xc5\xbeeleni u\xc4\x8dinki\n_START_PARAGRAPH_\nKinin je zelo grenak in povzro\xc4\x8da t. i. kinhonizem (slabost, bruhanje, tinitus in naglu\xc5\xa1nost). Motnje sluha so obi\xc4\x8dajno odvisne od odmerka in povratne. Pojavijo se lahko tudi vrtoglavica, driska, motnje vida, v hudi obliki tudi izguba vida. \xc4\x8ce se kinin injicira prehitro, lahko pride do padca krvnega tlaka. Po intravenskem injiciranju lahko nastopi tudi venska tromboza. Intramuskularna uporaba povzro\xc4\x8da bole\xc4\x8dine, lahko nastanejo tudi ognojki. Pogosto povzro\xc4\x8da hipoglikemijo, kar je te\xc5\xbeava zlasti pri nose\xc4\x8dnicah. Redkej\xc5\xa1i, a nevarni ne\xc5\xbeeleni u\xc4\x8dinki so izpu\xc5\xa1\xc4\x8daj, astma, trombocitopenija, jetrna okvara in psihoza.'